stanford-oval/wikipedia huggingface dataset:
Serial ATA
SATA-standardit

| SATA-standardi | Siirtonopeus (MB/s) | Muuta |
| --- | --- | --- |
| SATA 1.0 (1,5 Gb/s) | 150 | - |
| SATA 2.0 (3,0 Gb/s) | 300 | - |
| SATA 3.0 (6,0 Gb/s) | 600 | - |
| SATA 3.2 (16,0 Gb/s) | 2000 | - |
| eSATA | 300 | Tarkoitettu ulkoisten laitteiden kytkemiseen |
SATA II -standardia tukevalla laitteella tarkoitetaan yleensä sellaista laitetta, joka tukee 300 MB/s nopeutta. SATA I/O -standardin versiossa 2 tällä kohtaa ei kuitenkaan puhuta mitään levyjen nopeuksista, joten kaikkien virheellisesti SATA II -tuella varustetuiksi ilmoitettujen tuotteiden kohdalla ei ole välttämättä varmaa, tukeeko laite myös SATA I/O -standardin 300 MB/s nopeutta. SATA II voi tarkoittaa myös sellaista tuotetta, joka tukee SATA-standardin ominaisuuksia, joita ei ollut SATA-standardin ensimmäisissä versioissa, mutta joka ei tue 300 MB/s nopeutta. Siksi tulisi luopua SATA I ja II -nimityksistä ja siirtyä käyttämään nopeuteen perustuvaa nimitystä, kuten monet kiintolevy- ja emolevyvalmistajat ovat tehneetkin. Oikea nimi ja luokittelutapa ei välttämättä ole kaikkien laitemyyjien tiedossa, joten tuotteita ostettaessa täytyy olla erityisen huolellinen, jotta saa haluamansa tuotteen.
Sata 2.6 -liitin on microSATA eli slimline, tarkoitettu alun perin 1,8" (46 mm) laitteille. Liitin on samantyyppinen kuin normaali, mutta hieman standardimallista ohuempi.
mSATA eli Mini-SATA on tarkoitettu PCI-yhteensopivien SSD (30 × 51 mm) muistien liittämiseen ja se eroaa microSATA:sta. Sen seuraajaksi on kehitetty vieläkin pienempi M.2-kokoluokka (110 - 22 × 42 mm).
SATA-standardit > External SATA

eSATA (External SATA) on SATA-väylän laajennus ulkoisille kiintolevyille. Se vaati hot-plug-tuen, jota monet varhaiset ohjaimet ja levyt eivät tukeneet. eSATA:n mielenkiintoinen ominaisuus on, että väylä tukee useampia ulkoisia levyjä ja kaapelin voi vetää kokonaiselle kiintolevyräkille. Liitin on erilainen kuin normaali SATA-liitin ja kaapelin maksimipituus on kaksi metriä (normaali SATA-kaapeli korkeintaan 1 m).
Joissain 2000-luvun alun henkilökohtaisten tietokoneiden koteloissa on ulkoinen liitin eSATA-levyille. Käytännössä USB-väylän nopeutumisen vuoksi eSATA ei yleistynyt merkittävästi.
eSATAp sisältää datasignaalien lisäksi myös virran yhdessä kaapelissa.
Kirjallisuutta

Lähteinen, Olavi; Pietikäinen, Ville; Kosonen, Harri: Uusi PC-tekniikan käsikirja, s. 341–376.  6. painos. Helsinki Media Erikoislehdet, 2000.  ISBN 951-832-051-9
Aiheesta muualla

Kuvia tai muita tiedostoja aiheesta Serial ATA Wikimedia Commonsissa
https://sata-io.org
eSATA-liitäntä
Ramses II (muusikko)

| Ramses II> Henkilötiedot |
| --- | --- |
Koko nimi:  Rami Shikeben
Syntynyt: 1. elokuuta 1991 (ikä 33) Helsinki, Suomi
Ammatti:  rap-artisti
Muusikko
Taiteilijanimi:  Ramses II
Laulukielet:  suomi
Tyylilajit:  rap-pop
Soittimet:  laulu
Yhtyeet:  St. Rasta, Rami & Rantojen miehet
Levy-yhtiöt:  Kaiku Entertainment
  [ Muokkaa Wikidatassa ] [ ohje ]  
Rami Shikeben (taiteilijanimeltään Ramses II, s. 1. elokuuta 1991 Helsinki) on suomalainen Pop -artisti, joka on noussut tunnetuksi ”Villieläin”-nimisellä hitillään. Hän esiintyi muun muassa Suomen jääkiekkojoukkueen kultajuhlissa Tampereen MM-kisoissa toukokuussa 2022. Hän tunnustautuu jääkiekon suureksi ystäväksi itsekin. Ramses II on ollut yksi St. Rasta -yhtyeen solisteista.
”Villieläin” on Ramses II:n debyyttisingle. Se julkaistiin omakustanteena kesällä 2021, ja siitä tehtiin musiikkivideo saman vuoden syksyllä. Syyskuun lopussa se nousi ensimmäistä kertaa Spotifyn viraalilistalle ja alkoi levitä laajasti TikTokissa keväällä 2022. Spotifyssa ”Villieläin” nousi viraalilistan ykköseksi toukokuussa 2022 ja Top 100 -listan neljänneksi.lähde? Suomen virallisen singlelistan kärkeen kappale nousi viikolla 22/2022.
Debyyttisinglen jälkeen Ramses II on julkaissut kolme muutakin kappaletta: ”Tuhma” lokakuussa 2021, ”PE LA SU” huhtikuussa 2022 ja Löylyä lisää marraskuussa 2022 jossa on mukana myös suomalainen rap-duo JVG. Ramses II solmi levytyssopimuksen Kaiku Entertainment -levy-yhtiön kanssa toukokuussa 2022.
Lisäksi Shikebenillä on Mies ja kitara -projektista bändiksi kasvanut kokoonpano Rami & Rantojen miehet.
Shikeben syntyi Helsingissä egyptiläiselle isälle ja suomalaiselle äidille.
Diskografia > Singlet

| Nimi | Vuosi | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- |
| ”Villieläin” | 2021 | 1 | 4 | — |
| ”Tuhma” | 2021 | – | – | — |
| ”PE LA SU” | 2022 | – | – | — |
| ”Löylyä lissää” (feat. JVG) | 2022 | – | – | — |
| ”Meininkii mä metsästän” | 2023 | – | – | — |
Varantovaluutta

Valuuttojen osuudet valuuttavarannoista.
Varantovaluutta on valuutta, jota yksittäiset valtiot ja instituutiot säilyttävät merkittävässä määrin  valuuttavarannossaan. Varantovaluutat ovat usein myös maailmankaupassa käytettyjä valuuttoja. Esimerkiksi kulta ja öljy hinnoitellaan yleisesti Yhdysvaltain dollareissa, joka on maailman merkittävin varantovaluutta.
Varantovaluutan asemaan noussut yksittäinen valuutta hyödyttää lisäksi valuuttan liikkelle laskenutta valtiota. Esimerkiksi dollarin ja euron asema varantovaluuttana vakauttaa niiden arvoa. Lisäksi kun kansainvälistä kauppaa käydään omalla valuutalla, säästyy valuutanvaihtokustannukset. Valuutanvaihdon kustannukset ovat yleisesti alhaisia merkittävimpien valuuttojen kohdalla. Varantovaluuttaa hallinnoiva maa saa lisäksi lainaa alemmalla korolla laajempien korkomarkkinoiden ansiosta.lähde?
Varantovaluutat

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 |
| Yhdysvaltain dollari | 59,0% | 62,1% | 65,2% | 69,3% | 71,0% | 70,5% | 70,7% | 66,5% | 65,8% | 66,0% | 66,4% | 65,7% | 64,1% | 64,1% | 62,1% | 61,8% | 62,3% | 61,9% |
| Euro |  |  |  |  | 17,9% | 18,8% | 19,8% | 24,2% | 25,3% | 24,9% | 24,3% | 25,2% | 26,3% | 26,4% | 27,6% | 26,0% | 24,7% | 23,9% |
| Saksan markka | 15,8% | 14,7% | 14,5% | 13,8% |  |  |  |  |  |  |  |  |  |  |  |  |  |  |
| Ranskan frangi | 2,4% | 1,8% | 1,4% | 1,6% |  |  |  |  |  |  |  |  |  |  |  |  |  |  |
| Englannin punta | 2,1% | 2,7% | 2,6% | 2,7% | 2,9% | 2,8% | 2,7% | 2,9% | 2,6% | 3,2% | 3,6% | 4,2% | 4,7% | 4,0% | 4,3% | 3,9% | 3,8% | 4,0% |
| Japanin jeni | 6,8% | 6,7% | 5,8% | 6,2% | 6,4% | 6,3% | 5,2% | 4,5% | 4,1% | 3,8% | 3,7% | 3,2% | 2,9% | 3,1% | 2,9% | 3,7% | 3,6% | 3,9% |
| Sveitsin frangi | 0,3% | 0,2% | 0,4% | 0,3% | 0,2% | 0,3% | 0,3% | 0,4% | 0,2% | 0,2% | 0,1% | 0,2% | 0,2% | 0,1% | 0,1% | 0,1% | 0,1% | 0,1% |
| Muut | 13,6% | 11,7% | 10,2% | 6,1% | 1,6% | 1,4% | 1,2% | 1,4% | 1,9% | 1,9% | 1,9% | 1,5% | 1,8% | 2,2% | 3,1% | 4,4% | 5,4% | 6,1% |
Yhdysvaltain dollari

Yhdysvaltain dollari on merkittävin varantovaluutta. Viime vuosikymmenenä noin kaksi kolmasosaa maailman valuuttavarannoista oli dollareissa. Tämä johtuu vuonna 1944 solmitusta Bretton Woodsin sopimuksesta ja petrodollarista. Tämän katsotaan osaltaan mahdollistaneen Yhdysvaltain korkean kauppavajeen, jonka taloudelliset seuraukset ovat lykkääntyneet. Jos ulkomaiset toimijat alkavat siirtää varantojaan pois dollarista, pidetään sen seurauksia vakavana Yhdysvaltain taloudelle.lähde?
Euro

Euro on maailman toiseksi yleisin varantovaluutta noin neljänneksen osuudella. Euro peri pitkälti Saksan markan aseman varantovaluuttana. Viime vuosina sen asema on vahvistunut euroalueen kasvun myötä ja keskuspankkien hajauttaessa reservejään. Muun muassa Yhdysvaltain keskuspankin entinen pääjohtaja Alan Greenspan totesi syyskuussa 2007, että euro saattaa korvata dollarin ensisijaisena varantovaluuttana tai voi nousta yhtä merkittäväksi.lähde?
Kiinan juan

IMF hyväksyi Kiinan juanin varantovaluutaksi marraskuussa 2015. Lokakuusta 2016 alkaen sen osuus tulee olemaan 10,9 %:a IMF:n kansainvälisestä valuuttakorista.
Muut valuutat

Muita merkittäviä valuuttoja ovat Englannin punta, Japanin jeni ja Sveitsin frangi. Punta oli toiseen maailmansotaan asti paljon nykyistä merkittävämpi valuutta. 1900-luvulla sen asemaa heikensivät muun muassa maailmansotien rasitukset ja Yhdysvaltain nousu suurimmaksi taloudeksi. Viime vuosina se on parantanut asemiaan osin euroalueen läheisyyden ja toisaalta Japanin talousongelmien seurauksena. Sveitsin frangin asemaa selitetään sen vakaudella.lähde?
Varantovaluuttojen vertailua

Yhdysvaltojen dollarin hegemonisen aseman varteenotettavia haastajia ovat euro, jeni ja juan.lähde? Jokaiseen niistä kuitenkin liittyy omat ongelmansa: euron pitkän aikavälin näkymät ja vakaus eivät ole varmoja, Japani on ollut kaksi vuosikymmentä talouskurimuksessa, Kiinan talouspolitiikka ei ole läpinäkyvää eikä juan ole täysin vaihdettavissa. Kiina on pyrkinyt edistämään juanin kansainvälistä käyttöä useita kertoja ja tämä on selvä kehityssuunta.
Kalle Ervasti

| Kalle Ervasti> Henkilötiedot |
| --- | --- |
Syntynyt: 7. maaliskuuta 2003 (ikä 21) Oulu, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  84 kg
Seura
Seura (P):  Lukko
Sarja:  SM-liiga
Nyk. seura:  Jukurit (SM-liiga)
Pelinumero:  71 / 17
Pelaajaura
Pääsarjaura:  2021–
Aik. seurat:  Sport (SML)
Kalle Henrik Ervasti (s. 7. maaliskuuta 2003 Oulu) on suomalainen jääkiekkopuolustaja, joka edustaa kahden ottelun sopimuksella SM-liigajoukkue Mikkelin Jukureita vuokralla Rauman Lukosta.
Ura > Maajoukkueura

Ervasti pelasi alle 20-vuotiaiden MM-kilpailuissa vuonna 2023. Hän pelasi myös alle 18-vuotiaiden MM-kilpailuissa vuonna 2021. Yhteensä Ervasti on pelannut 21 nuorten ja seitsemän poikien maaottelua.
Petrus Sild

Petrus Sild (Sildh) (n. 1490 – viim. 1541) oli suomalainen pappi ja Turun tuomiokapitulin arkkiteini.
Sild opiskeli Rostockin yliopistossa vuodesta 1510 ja valmistui sieltä maisteriksi 1513. Pappina Suomessa hän työskenteli vuodesta 1515. Vuonna 1526 hän oli luultavasti jo kaniikki, osallistuen muun muassa tuomiorovasti Jaakko Johanneksenpojan testamentin toimeenpanoon Pietari Särkilahden kanssa. Sildin oletetaan tulleen arkkiteiniksi juuri Särkilahden jälkeen, Kustaa Vaasa vahvisti Turun tuomiokapitulin toimenpiteen  kesällä 1529. Hän oli myös viran varsinaisista haltijoista viimeinen.
Aiheesta muualla

Petrus Sild Kansallisbiografiassa (Maksullinen artikkeli, Viitattu 17.11.2019)
| --- | --- |
Auktoriteettitunnisteet: Henkilöt :  Kansallisbiografia  Biografiasampo
Kastlähde

Kastlähde elokuussa 2024.
Kastlähde (ruots. Dopkällan) on Lohjalla, Uudellamaalla sijaitseva lähde, jossa perimätiedon ja myöhempien dokumenttien mukaan kastettiin ensimmäiset lohjalaiset kristinuskoon 1200-luvun alussa. Kastlähteen ympäristössä sijaitsee paljon kristinuskoon viittaavia paikannimiä, kuten Kastmäki ja Kyrkstad.
Kastlähteellä sijaitsee muistomerkki, jonka ovat pystyttäneet Lohjan Kotiseutututkimuksen Ystävät r.y. ja Lohjan seurakunta vuonna 2005.
Historia

Lohjalla Seututien 112 varrella noin 750 metriä Virkkalan Ristiltä Inkoon suuntaan sijaitsee Kastmäki niminen paikka. Lohjalaisen perimätiedon mukaan mäeltä alkunsa saava runsasvetinen lähde on paikka, jossa ensimmäiset lohjalaiset kastettiin kristinuskoon 1200-luvun alussa. Ajalta ei ole säilynyt kirjallisia lähteitä, mutta 1200-luvun tiedetään olleen levotonta aikaa Itämeren ympäristössä. Monet valtiot yrittivät laajentaa maa-alueitaan ja vaikutusvaltaansa alueella ja yksi näistä valtioista oli Ruotsin lisäksi Tanska. Esimerkiksi vuonna 1219 Tanskan kuningas Valdemar II Sejr sekä tanskalainen Lundin arkkipiispa Anders Sunesen tekivät ristiretken Viroon. Tiedetään myös, että Sunesen johti yhdessä veljensä kanssa ensimmäistä tanskalaisten ristiretkeä Suomeen vuonna 1202. Suomenlahden pohjoispuolta itään kulkeva purjehdusreitti kääntyy Porkkalanniemeltä Tallinnaan. Reitin varrella on Siuntiossa sijaitseva Pikkalan kauppapaikka ja usein kaupan käynnin seurauksena myös kristinusko levisi uusiin paikkoihin. Uskotaan, että tuota reittiä pitkin arkkipiispa Anders Sunesen saapui myös Siuntion kautta Lohjalle ja kutsui ihmisiä massakasteeseen Tötarin kylän Kastlähteelle.
Virkkalasta Inkoon satamaan rakennettiin uusi tie palvelemaan Lohjan Kalkkitehtaan tarpeita 1960-luvulla. Tuolloin alkuperäinen Kastlähde jäi tielinjauksen alle. Maan sisäinen vesisuoni kuitenkin purkautui edelleen pintaan tien vieressä ja vuonna 2005 tien vierustalle pystytettiin muistomerkki.
LEGO Masters Suomi

| LEGO Masters Suomi |
| --- | --- |

Tyyli:  kilpailuohjelma
Kestoaika:  65 minuuttia
Perustuu:  brittiläiseen LEGO Masters -formaattiin
Pääosissa:  Juontaja: Jaakko Saariluoma (2022–2023)  Christoffer Strandberg (2024–)  Tuomari: Esa Nousiainen 
Alkuperämaa:   Suomi
Alkuperäiskieli:  suomi
Verkko:   MTV3 (2022–2023)  Nelonen (2024–) 
Esitetty:  17. maaliskuuta 2022 –
Tuotantokausia:  3
Jaksoja:  18
Tuotanto
Tuotantoyhtiö(t):  Endemol Shine Finland
Palkinnot
Ehdokkuudet:  Kultainen Venla Kilpailureality 2022
Aiheesta muualla
IMDb 
LEGO Masters Suomi on suomalainen kilpailuohjelma, jossa kahdeksan kilpailijaparin pitää rakentaa Lego-palikoista eri teemojen mukaan erilaisia rakennelmia. Kilpailijoilla on käytettävissä yli kolme miljoonaa Lego-palikkaa.
Kilpailun voittajat saavat palkinnoksi 10 000 euroa. Toisella kaudella voittajat pääsivät lisäksi myös Legolandiin.
Ohjelman esittäminen

LEGO Masters Suomea esitettiin kahden ensimmäisen tuotantokauden ajan MTV3-kanavalla. Ohjelmaa juonsi Jaakko Saariluoma ja sen tuomarina toimi Lego Groupin luova johtaja Esa Nousiainen. Ensimmäinen kausi esitettiin keväällä 2022 ja toinen vuotta myöhemmin.
Syksyllä 2024 ohjelma siirtyy kolmannella tuotantokaudellaan Nelosen ohjelmistoon. Ohjelman uutena juontajana aloittaa Christoffer Strandberg, Esa Nousiaisen jatkaessa tuomarina. Kauden voittajiksi valittiin   Anssi Hakoma, 38, ja Rami Lindström , 38.
Ohjelman tekeminen

Ohjelmassa nähtäviä Lego-teoksia rakennettiin pisimmillään 20 tuntia. Kilpailijat saivat pitää rakentamisen aikana taukoja, jolloin kello pysäytettiin. Kello pysäytettiin muun muassa lounastauon ajaksi ja useamman päivän kestäneiden rakennustehtävien välisinä öinä, jolloin kilpailijat saivat nukkua. Ohjelman tekoaikaa säätelivät myös alaikäisten osallistujien työaikalait. Rakentamisen aikana sai pitää myös omia taukoja, mutta tällöin kelloa ei pysäytetty.
Kilpailijoiden rakentamat teokset purettiin tehtävien jälkeen ja seitsenhenkinen tiimi lajitteli palikat uudelleen. Tiimin tehtävänä oli myös huolehtia, että saatavilla oli riittävästi palasia. Kilpailijoiden käytössä oli yli kolme miljoonaa palikkaa.
Ohjelmassa nähtäviä tehtäviä on ollut suunnittelemassa, harjoittelemassa ja testaamassa legotiimi, jonka havaintojen perusteella on tiedetty kuinka paljon mihinkin tehtäävän on tarvittu aikaa. Osa tehtävistä on aiemmin ollut muiden maiden LEGO Masters -ohjelmissa, mutta esimerkiksi seitsemännen jakson Muumi-tehtävä oli suunniteltu Suomen ohjelmaa varten.
Ensimmäinen tuotantokausi

Ensimmäisen tuotantokauden ensimmäinen jakso esitettiin MTV3-kanavalla 17. maaliskuuta 2022. Kauden voittajapariksi valittiin Tino Poutiainen, 20, ja Julius Alanen, 16.
Kauden viidennessä jaksossa tehtiin epävirallinen maailmanennätys, kun Ismo ja Arttu rakensivat kestävimmän sillan koko LEGO Masters -ohjelmaformaatin historiassa. Silta kesti yli 500 kiloa, kunnes painojen laittaminen keskeytettiin turvallisuussyistä.
Ensimmäinen tuotantokausi > Kilpailijat

| Kilpailijat | Iät | Jakso> 1 | Jakso> 2 | Jakso> 3 | Jakso> 4 | Jakso> 5 | Jakso> 6 | Jakso> 7 | Jakso> 8 | Jakso> 9 | Tulos |
| --- | --- | --- | --- | --- | --- | --- | --- | --- | --- | --- | --- |
| Tino & Julius | 20 & 16 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Voittajat | Voittajat |
| Ville & Peter | 40 & 42 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | 2. sija | 2. sija |
| Hanna & Nelly | 32 & 31 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | 3. sija | 3. sija |
| Onni & Velmeri | 15 & 17 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Putosivat |  |  |
| Marjaana & Emilia | 28 & 34 | Jatkossa | Jatkossa | Jatkossa | Jatkossa | Jatkossa | Jatkossa | Putosivat |  |  |  |
| Ismo & Arttu | 54 & 24 | Jatkossa | Jatkossa | Jatkossa | Jatkossa | Jatkossa | Putosivat |  |  |  |  |
| Pauli & Tommi | 40 & 45 | Jatkossa | Jatkossa | Jatkossa | Putosivat |  |  |  |  |  |  |
| Sara & Alonzo | 38 & 37 | Jatkossa | Jatkossa | Putosivat |  |  |  |  |  |  |  |
Ensimmäinen tuotantokausi > Jaksot

| Jakso | Nimi | Esitysajankohta televisiossa | Katsojaluvut | Tehtävät |
| --- | --- | --- | --- | --- |
| 1 | Unelmien kaupunki | 17. maaliskuuta 2022 | 427 000 |  Unelmien kaupunginosa (rakennusaikaa 15 tuntia)  Kaupunginosa kohtaa katastrofin (rakennusaikaa 3 tuntia)  |
| 2 | Torni ja tuhottava taideteos | 24. maaliskuuta 2022 | 313 000 |  Mahdollisimman korkea torni (rakennusaikaa 2 tuntia)  Avaruuteen sijoittuva teos, joka kertoo tuhon hetkestä. Lopuksi teos rikottiin lyömällä pesäpallomailalla, pudottamalla tai räjäyttämällä (Rakennusaikaa 7 tuntia)  |
| 3 | Vaijerin varassa | 31. maaliskuuta 2022 | 278 000 |  Katosta roikkuvan Lego Technic -palikan varaan rakennettu teos (Rakennusaikaa 10 tuntia)  |
| 4 | Unelmien huvipuisto | 7. huhtikuuta 2022 | 284 000 |  Uuden teoksen rakentaminen ennakkoon määritellyistä palikoista (Rakennusaikaa 4 tuntia)  Unelmien huvipuiston osa (Rakennusaikaa 14 tuntia)  |
| 5 | Silta | 14. huhtikuuta 2022 | alle 271 000 |  Mahdollisimman kestävän sillan rakentaminen kahden pylvään väliin (Rakennusaikaa 10 tuntia)  |
| 6 | Puoliksi sahattu | 21. huhtikuuta 2022 | alle 274 000 |  Puolikkaan esineen jatkaminen tarinaa täydentäen (Rakennusaikaa 10 tuntia)  |
| 7 | Matka Muumilaaksoon | 28. huhtikuuta 2022 | 263 000 |  Mahdollisimman monen erilaisen ötökän rakentaminen, käyttäen maksimissaan 15 palaa per ötökkä (Rakennusaikaa 30 minuuttia)  Muumi-aiheisen dioraaman rakentaminen Muumi-kirjan pohjalta (Rakennusaikaa 10 tuntia)  |
| 8 | Superpahiksen päämaja | 5. toukokuuta 2022 | 258 000 |  Pahiksen päämajan ja kulkuneuvon rakentaminen (Rakennusaikaa 10 tuntia)  Päämajan muokkaaminen uuteen hahmoon sopivaksi (Rakennusaikaa 3 tuntia)  |
| 9 | Finaali | 12. toukokuuta 2022 | 299 000 |  Vapaavalintainen rakennelma (Rakennusaikaa 20 tuntia)  |
↑  Keskikatsojamäärä televisiossa jakson ensiesityspäivänä.
Toinen tuotantokausi

Toisen tuotantokauden esittäminen alkoi MTV3-kanavalla 9. huhtikuuta 2023. Kauden voittajapariksi valittiin Aura Kangasniemi, 28, ja Oskari Naarajärvi 20.
Toinen tuotantokausi > Kilpailijat

| Kilpailijat | Iät | Jakso> 1 | Jakso> 2 | Jakso> 3 | Jakso> 4 | Jakso> 5 | Jakso> 6 | Jakso> 7 | Jakso> 8 | Jakso> 9 | Tulos |
| --- | --- | --- | --- | --- | --- | --- | --- | --- | --- | --- | --- |
| Aura & Oskari | 28 & 20 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Voittajat | Voittajat |
| Jari & JP | 37 & 43 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | 2. sija | 2. sija |
| Janette & Jami | 43 & 43 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | 3. sija | 3. sija |
| Hannes & Mika | 38 & 41 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Putosivat |  |  |
| Heidi & Satu | 44 & 43 | Jatkossa | Jatkossa | Jatkossa | Jatkossa | Jatkossa | Jatkossa | Putosivat |  |  |  |
| Tapani (”Tappi”) & Mikko | 38 & 37 | Jatkossa | Jatkossa | Jatkossa | Jatkossa | Putosivat |  |  |  |  |  |
| Suvi & Pyry | 38 & 40 | Jatkossa | Jatkossa | Jatkossa | Putosivat |  |  |  |  |  |  |
| Alisa & Mika | 32 & 34 | Jatkossa | Putosivat |  |  |  |  |  |  |  |  |
Toinen tuotantokausi > Jaksot

| Jakso | Nimi | Esitysajankohta televisiossa | Katsojaluvut | Tehtävät |
| --- | --- | --- | --- | --- |
| 1 | Stunttikaara | 9. huhtikuuta 2023 | 246 000 |  Tee ensivaikutelma Esaan (rakennusaikaa 3 tuntia)  Minifiguurille sopivan stunttiauton rakentaminen ja sen näyttävä tuhoutuminen (rakennusaikaa 6 tuntia)  |
| 2 | Kotimaan matkailua | 16. huhtikuuta 2023 | 239 000 |  Suomi on jaettu kahdeksaan osaan ja tiimien tulee rakentaa osaa kuvaava teos (rakennusaikaa 12 tuntia)  |
| 3 | Päheät päähineet | 23. huhtikuuta 2023 | alle 257 000 |  Päähineen rakentaminen ennalta päätettyyn asuun sopivaksi (rakennusaikaa 6 tuntia), lisätuomarina Maria Veitola  |
| 4 | Star Wars | 30. huhtikuuta 2023 | alle 240 000 |  Star Wars -elokuvan kohtauksen toisintaminen (rakennusaikaa 10 tuntia)  |
| 5 | Kreisigolf | 7. toukokuuta 2023 | alle 248 000 |  Esteen rakentaminen minigolf-radalle (rakennusaikaa 8 tuntia)  |
| 6 | Sävelet palikoiksi | 14. toukokuuta 2023 | alle 252 000 |  Musiikkikappaleen kuvittaminen (rakennusaikaa 10 tuntia), lisätuomarina Bess  |
| 7 | Huutokaupan aarteita | 21. toukokuuta 2023 | alle 245 000 |  Mahdollisimman suuren esineen rakentaminen ”panttilainaamon” hyllylle Duplo-palikoista (rakennusaikaa 2 tuntia)  Antiikkiesineen jatkaminen uusilla rakennelmilla (rakennusaikaa 10 h 25 min – 11 tuntia)  |
| 8 | Vain taivas on rajana | 4. kesäkuuta 2023 | 226 000 |  Teoksen rakentaminen studion katosta roikkuvaan pilveen (rakennusaikaa 14 tuntia)  |
| 9 | Finaali | 11. kesäkuuta 2023 | 280 000 |  Vapaavalintainen rakennelma (Rakennusaikaa 20 tuntia)  |
↑  Keskikatsojamäärä televisiossa jakson ensiesityspäivänä.
Kolmas tuotantokausi

Kolmanneksi tuotantokaudeksi ohjelma siirtyi Neloselle ja juontajaksi tuli Christoffer Strandberg. Kauden esittäminen alkoi 24. huhtikuuta 2024. Kauden voittajapariksi valittiin Anssi Hakoma, 38, ja Rami Lindström, 38. Jaksot kuvattiin vaihtuvissa rakennuspaikoissa.
Kolmas tuotantokausi > Kilpailijat

| Kilpailijat | Iät | Jakso> 1 | Jakso> 2 | Jakso> 3 | Jakso> 4 | Jakso> 5 | Jakso> 6 | Jakso> 7 | Jakso> 8 | Jakso> 9 | Tulos |
| --- | --- | --- | --- | --- | --- | --- | --- | --- | --- | --- | --- |
| Rami & Anssi | 38 & 38 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Voittajat | Voittajat |
| Niina & Saija | 41 & 39 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | 2. sija | 2. sija |
| Markus & Merja | 36 & 45 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | 3. sija | 3. sija |
| Tiina & Sami | 39 & 17 | Jatkossa | Jatkossa | Jatkossa | Jatkossa | Jatkossa | Jatkossa | Jatkossa | Putosivat |  |  |
| Ari & Velmeri | 43 & 18 | Jatkossa | Jatkossa | Jatkossa | Jatkossa | Jatkossa | Jatkossa | Putosivat |  |  |  |
| Ella & Helmi | 29 & 29 | Jatkossa | Jatkossa | Jatkossa | Jatkossa | Putosivat |  |  |  |  |  |
| Matilda & Elina | 28 & 32 | Jatkossa | Jatkossa | Jatkossa | Putosivat |  |  |  |  |  |  |
| Miska & Thomas | 24 & 24 | Jatkossa | Putosivat |  |  |  |  |  |  |  |  |